**Latvijas būvniecības padomes (LBP) sēdes**

PROTOKOLS

Latvijas Republikas Ekonomikas ministrija

Rīga, Brīvības iela 55, 506.telpa, plkst.14:00

Rīgā, 2015. gada 18.maijā Nr.7

Sēdi vada: Elīna Rožulapa - padomes vadītāja;

Sēdē piedalās

padomes locekļi: Valdis Birkavs; Zigmārs Brunavs; Pēteris Dzirkals; Normunds Grinbergs; Aldis Lapiņš; Ināra Laube; Kaspars Bondars; Mārtiņš Straume; Jānis Libkovskis; Gints Miķelsons; Jānis Šiliņš; Gunārs Valinks; Jānis Uzulēns; Tālivaldis Vectirāns; Ilze Oša - EM Būvniecības un mājokļu politikas departamenta direktore (1.pielikums).

Uzaicinātās

personas: Renārs Špade – Ekonomikas ministrijas Būvniecības politikas nodaļas vadītājs;

Mārtiņš Dunskis – Latvijas celtnieku arodbiedrība.

Sēdē nepiedalās

padomes locekļi: Leonīds Jākabsons; Ivars Geidāns; Jānis Rāzna; Jurijs Strods; Jurijs Spiridonovs; Ingūna Urtāne.

Protokolē: Inese Rostoka

Darba kārtība:

1. Par būvinženiera profesijas standarta projektu (Latvijas Būvinženieru savienība).
2. Par Latvijas būvnormatīviem, kas būtu primāri jāpārstrādā 2015.gadā.
3. Informācija par darba grupās paveikto:
   1. Darba grupa par priekšlikumu sagatavošanu Publiskā iepirkumu likumam;
   2. Darba grupa par priekšlikumiem būvkomersantu nodevas noteikšanai un izlietošanai.
4. Ekonomikas ministrijas informācija par aktuālāko normatīvo aktu izstrādes virzībā.
5. Citi jautājumi.
6. Priekšlikumi par Latvijas Būvniecības padomē izskatāmajiem jautājumiem.

|  |  |  |
| --- | --- | --- |
|  | Sēdi sāk 14:05 |  |

**1.§**

**Par būvinženiera profesijas standarta projektu**

--------------------------------------------------------------------------------------------------

**Ziņo:** K.Bondars, M.Straume

Atbilstoši LBP 19.01.2015. sēdē nolemtajam Latvijas Būvinženieru savienība (LBS) iesniegusi padomei izskatīšanai “Būvinženiera profesijas standarta projektu”

Būvinženiera izglītības programma neatbilst tirgus vajadzībām, bet izglītības programma seko standartam, tāpēc ir nepieciešams pārstrādāt profesijas standartu atbilstoši Eiropas standartiem. Standarta projektu izstrādāja Rīgas Tehniskās universitātes mācību spēki, tas tika prezentēts LBS, LBS valde apstiprināja un lūdz padomi izvērtēt un virzīt tālāk.

Ir iebildumi par to, ka būvinženiera standarta Nodarbinātības aprakstā ir noteikts, ka var projektēt ēkas, kas ir arhitektu kompetence. Vienojas papildināt Nodarbinātības aprakstu, aiz vārdiem: “projektē ēkas un citas inženierbūves *(turpmāk tekstā – būves)”* ar vārdiem“izņemot projekta arhitektūras daļu”.

Ņemot vērā to, ka vēl joprojām būvinženieri tiks sagatavoti pēc vecajām programmām un jaunā programma varētu tikt ieviesta tikai nākamajā mācību gadā, padome rosina sertificējošās iestādes, sertificējot speciālistus, sekot līdzi tam vai ir apmeklēti apmācību kursi un celta kvalifikācija.

Balsojums par atbalstu RTU un LBS izstrādātajam Būvinženiera standarta projektam

Balsojumā piedalās 15 LBP locekļi.

Balsojums “par” – 15 (vienbalsīgi).

**Nolemj:** AtbalstītBūvinženiera standarta projektu. LBS precizēt to un uzņemties atbildību par projekta tālāku virzību.

.

**2.§**

**Par Latvijas būvnormatīviem, kas būtu primāri jāpārstrādā 2015.gadā** --------------------------------------------------------------------------------------------------

**Ziņo:** E.Rožulapa, I.Oša

Izvērtējot pēc būtības to, kādi būvnormatīvi ir nozarei paši nepieciešamākie un to ko nozere jau ir paveikusi būvnormatīvu pārstrādāšanā, padome noteica primāri pārstrādājamos būvnormatīvus, kā pirmos nosakot tos, kas ir saistīti ar būvju drošību, tad tos, kas ir novecojuši, pēc tam tos, kas saistīti ar konstrukciju projektēšanu.

**Nolemj:**

2015.gadā pārstrādāt tos būvnormatīvus, kas saistīti ar ēku drošību:

1. Noteikumi par Latvijas būvnormatīvu LBN 005-99 „Inženierizpētes noteikumi būvniecībā”

2. Noteikumi par Latvijas būvnormatīvu LBN 201-10 „Būvju ugunsdrošība”;

3. LAS priekšlikums apvienot trīs LNB, zem viena nosaukuma: “Ēku lietošanas drošība un vides pieejamība”

- Noteikumi par Latvijas būvnormatīvu LBN 208-08 „Publiskas ēkas un būves”;

- Noteikumi par Latvijas būvnormatīvu LBN 209-09 „Mazstāvu dzīvojamās mājas”;

- Noteikumi par Latvijas būvnormatīvu LBN 211-08 „Daudzstāvu daudzdzīvokļu dzīvojamie nami”;

4. Noteikumi par Latvijas būvnormatīvu LBN 405-01 „Būvju tehniskā apsekošana”;

5. Iesākt darbu pie Latvijas būvnormatīvu LBN 202-01 „Būvprojekta saturs un noformēšana”, pie standartu izstrādāšanas, jo katrai būvprojekta sadaļai atbilst nozares standarti, kas pašlaik vēl nav pieejami.

2016.gadā pārstrādāt sevišķi novecojušos būvnormatīvus:

1. Turpināt darbu pie Latvijas būvnormatīvu LBN 202-01 „Būvprojekta saturs un noformēšana”;
2. Latvijas būvnormatīvu LBN 221-98 „Ēku iekšējais ūdensvads un kanalizācija”;
3. Latvijas būvnormatīvu LBN 222-99 „Ūdensapgādes ārējie tīkli un būves”;
4. Noteikumi par Latvijas būvnormatīvu LBN 223-99 „Kanalizācijas ārējie tīkli un būves”;
5. Noteikumi par Latvijas būvnormatīvu LBN 224-05 „Meliorācijas sistēmas un hidrotehniskās būves”.

**3.§**

**Informācija par darba grupās paveikto**

--------------------------------------------------------------------------------------------------

**Ziņo:** E.Rožulapa

* 1. Darba grupa par priekšlikumu sagatavošanu Publiskā iepirkumu likumam;

Darba grupa sākotnēji izvērtēja un apsprieda priekšlikumus, kas varētu tikt iesniegti grozījumiem Publiskā iepirkuma likumā. No tiem tika akceptēti trīs:

* papildināt vērtējuma kritērijus saimnieciski izdevīgākā piedāvājuma izvērtēšanai (46.pants) ar vārdiem – personāla pieredze un kvalifikācija;
* divu aplokšņu principa ieviešana (atdalot izmaksas no kvalifikācijas u.c.);
* moratorija noteikšana apvienotajiem projektēšanas un būvniecības iepirkumiem.

Vēlreiz rūpīgāk izvērtējot šos priekšlikumus, darba grupa atzina par nelietderīgu un nolēma tālāk nevirzīt priekšlikumu par divu aplokšņu principa ieviešanu būvniecības iepirkumos; priekšlikumu par moratorija noteikšanu apvienotajiem projektēšanas un būvniecības iepirkumiem nolēma virzīt uz jauno Publiskā iepirkuma likumu.

Darba grupa atbalstīja un iesaka padomei virzīt uz Saeimu priekšlikumu par vērtējuma kritēriju papildināšanu saimnieciski izdevīgākā piedāvājuma noteikšanai ar personāla pieredzi, kvalifikāciju, kā arī papildināt ar sociālajiem, darba tiesību un nodokļu aspektiem un izteikt *Publiskā iepirkuma likuma* 46. panta pirmās daļas pirmo punktu sekojošā redakcijā: “saimnieciski visizdevīgākais piedāvājums, kurā ņemti vērā tādi faktori kā piegāžu vai līguma izpildes termiņi, ekspluatācijas izmaksas un citas izmaksas, to efektivitāte, būvdarbu, preču vai pakalpojumu kvalitāte, estētiskais un funkcionālais raksturojums, vides prasību ievērošana, tehniskās priekšrocības, rezerves daļu pieejamība, piegāžu drošība, cena, personāla pieredze, kvalifikācija, sociālie, darba tiesību, nodokļu aspekti un citi ar līguma priekšmetu saistīti faktori, kuriem jābūt konkrēti izteiktiem un objektīvi salīdzināmiem vai izvērtējamiem”.

Balsojumā par augstāk minēto priekšlikumu

Balsojumā piedalās 15 LBP locekļi.

Balsojums “par” – 13, “atturas”- 2.

**Nolemj:** Papildināt likuma *Publiskā iepirkuma likums* 46.panta pirmās daļas 1.punktu aiz vārdiem “drošība, cena” ar vārdiem “pieredze, personāla kvalifikācija, sociālie, darba tiesību, nodokļu aspekti. LBP sekretariātam sagatavot priekšlikumu iesniegšanai Saeimas atbildīgajai komisijai.

**Ziņo:** N.Grinbergs

* 1. Darba grupa par priekšlikumiem būvkomersantu nodevas noteikšanai un izlietošanai;

Darba grupa izvērtējot kritērijus pēc kuriem tiek noteikta būvkomersanta nodevas vienojās izstrādāt algoritmu objektīvākai būvkomersanta nodevas aprēķināšanas metodei, šim nolūkam tiek lūgti aktuālākie dati no BIS (uzņēmumu skaits, darbinieku skaits, būvniecībā pašu spēkiem veikto darbu apjoms, kopējo būvniecībā veikto darbu apjoms.

**Nolemj**: Ekonomikas ministrijai izsniegt darba grupai, algoritma izstrādāšanai nepieciešamo, pilnu statistikas informāciju par BIS sistēmā reģistrētajiem būvkomersantiem: uzņēmumu skaitu, pašu spēkiem veikto darbu būvniecībā apjomu, kopējais būvniecībā veikto darbu apjomu.

**4.§**

**Ekonomikas ministrijas informācija par aktuālāko normatīvo aktu izstrādes virzībā**

**--------------------------------------------------------------------------------------------------**

**Ziņo:** I.Oša

Ir pabeigts darbs pie noteikumu projekta “Grozījumiem MK 19.08.2014. noteikumos Nr.500 “Vispārīgie būvnoteikumi”” saskaņošanas. Palikuši trīs nesaskaņoti jautājumi, kas tiks virzīti uz valdības sēdi (Satiksmes ministrijas, LPS, LAS priekšlikumi).

Pašlaik aktuālākie ir grozījumi:

MK 02.09.2014. noteikumos Nr.529 “Ēku būvnoteikumi”;

MK 16.09.2014. noteikumos Nr.551 “Ostu hidrotehnisko, siltumenerģijas, gāzes un citu, atsevišķi neklasificētu, inženierbūvju būvnoteikumi”;

MK 19.08.2014. noteikumos Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu ”.

Ministrija drīzumā izsūtīs padomes locekļiem.

**Nolemj:** Pieņemt informāciju zināšanai.

**5.§**

**Citi jautājumi**

--------------------------------------------------------------------------------------------------

**Ziņo:**. I.Oša

* 1. **Par sadarbību.**

Ekonomikas ministrija norāda padomē pārstāvētajām organizācijām, ka jāpievērš vairāk uzmanības informācijas apritei organizāciju iekšienē un savus biedru informēšanai par lēmumiem, kas tiek gatavoti un ir pieņemti. Neraugoties uz to, ka ministrija ir sagatavojusi un iesniegusi Ministru kabinetā ziņojumu par būvkomersantu nodevas ieviešanu, par Ministru kabineta lēmumiem informējusi nozares organizācijas, no daudziem organizācijās sastāvošajiem biedriem ir izteikti pārmetumi, ka iepriekš nav saņemta informācija. Pašlaik notiek aktīva parakstu vākšana uz tipveida vēstulēm.

Ir panākta konceptuāla vienošanās ar Latvijas valsts standartam, par to ka tiks piešķirts finansējums no būvkomersantu nodevas un visiem nodevas maksātājiem būs iespēja skatīties Latvijā pieejamos standartus bez maksas.

**Nolemj**:

1. Ekonomikas ministrijai savlaicīgi visām būvniecības nevalstiskajām organizācijām izsūtīt preses relīzes un informējot par plānotajiem lēmumiem, kas skartu nozari un nozarē strādājošos.
2. Nevalstiskajām organizācijām nogādāt šo informāciju līdz saviem biedriem. Sertificējošām iestādēm rūpējas, lai informāciju par plānotajiem un aktuālajiem lēmumiem nonāktu līdz sertificējamajiem speciālistiem.
   1. **Par būvkomersantu klasifikāciju.**

Ministrija ir uzsākusi darbu pie būvkomersantu klasifikācijas, ir apzināta vairāku valstu pieredze (Beļģijas, Lietuvas, Apvienoto Arābu Emirātu), ir noteikts, pēc kādiem kritērijiem būtu iespējams komersantus klasificēt un kādi dati ir pieejami.

Padome vienojas, ka būvkomersantu klasifikatora izveidošanu būtu lietderīgāk uzticēt neatkarīgai kompānijai, lai nerastos domstarpības nozarē. Pirms tam izveidot darba grupu, kas izteiktu savu redzējumu par galvenajiem kritērijiem, kādi būtu jāpiemēro klasificējot būvkomersantus (pēc apgrozījuma, pa darbības nozarēm).

**Nolemj:** 1.Ekonomikas ministrijai prezentēt paveikto darbu pie būvkomersantu klasifikācijas.

2. Izveidot darba grupu kritēriju izstrādāšanai būvkomersantu klasifikācijas noteikšanai.

**6.§**

**Priekšlikumi un uzdevumi par Latvijas Būvniecības padomē izskatāmajiem jautājumiem**

--------------------------------------------------------------------------------------------------

**Ziņo:**. E.Rožulapa;

**Nolemj:** Nākamās sēdes darba kārtībā iekļaut jautājumus:

1. Latvijas būvniecības politikas stratēģija nākamajiem pieciem gadiem (2016.-2020.).
2. Būvniecības valsts kontroles biroja paveiktais pirmajā pusgadā un tuvākie plāni (būvdarbu uzraudzība, ekspertu sertifikācija utt.).
3. Informācija būvkomersantu klasifikācijas izstrādāšanu.
4. LAS piedāvā izskatīt jautājumu par arhitektu sertifikācijas eksāmenu tēmām (LBP sēdēs15.06.2015.)

**Nākamā Latvijas Būvniecības padomes sēde 2015.gada 1.jūnijā, pl.14:00**,

Sēdi slēdz 16:40

Sēdes vadītāja E.Rožulapa

Protokolēja I.Rostoka